สำนักงานเขตคลองสามวา โดยฝ่ายสิ่งแวดล้อมและสุขาภิบาล ได้ตรวจสอบข้อเท็จจริง บริเวณตลาดนัดเศรษฐีทรงไชย ถนนพระยาสุเรนทร์ ซอย 13 แขวงบางชัน เขตคลองสามวา กรุงเทพมหานคร พบว่ามีสุนัขอยู่บริเวณข้างพื้นตลาดนัดและมีผู้ดูแลให้อาหารสุนัข จึงได้แจ้งให้เจ้าของตลาดนัดกำกับดูแลมิให้สุนัขเข้ามาอาศัยในพื้นที่ตลาดนัดและล้างทำความสะอาดพื้นที่ตลาดนัด และแจ้งให้เจ้าของสุนัขดูแลสุนัขมิให้ก่อเหตุรบกวนผู้พักอาศัยใกล้เคียงและผู้สัญจรในบริเวณดัวกล่าว
อยากให้ทาง กทม. ตรวจสอบดูแลเรื่องความสะอาดของตลาด จากที่ได้ไปใช้บริการตลาดนัดเศรษฐีทรงไชย ใน ถ.พระยาสุเรนทร์ พบว่า ตลาดมีความสกปรกเป็นอย่างมาก ทางตลาดมีการเลี้ยงสุนัขไว้ในบริเวณตลาดเป็นจำนวนมาก ซึ่งไม่ถูกสุขลักษณะ และเป็นตลาดที่ขายอาหารเป็นหลัก พบเห็นสุนัขเกาแล้วมีขนปลิวว่อนไปทั่ว สุนัขขับถ่ายทั่วบริเวณพื้นตลาด นั่งนอนไปทั่ว บางตัวดุร้าย ล่ามโซ่ ใส่ตะกร้อครอบปากแล้วปล่อยเดินเพ่นพ่าน บางตัววิ่งไล่รถมอเตอร์ไซค์ลูกค้า มีกรงที่ขังสุนัขอยู่ใกล้ๆ แผงขายอาหาร มีกลิ่นสาปสุนัขลอยมาเป็นระยะๆ และที่พื้นก็มีขนสุนัขเกาะติดพื้นเป็นกระจุก ซึ่งแสดงให้เห็นว่า ทางตลาดไม่ได้ดูแลความสะอาดเท่าที่ควร และสิ่งที่ควรจะเป็นคือ ไม่ควรเลี้ยงสุนัขไว้ในตลาดด้วยซ้ำ ผู้ค้าบางท่านก็วางภาชนะโดยตรงกับพื้นที่มีขนสุนัข เมื่อถึงเวลาประมาณ 18.30 สุนัขในกรงจะเห่าหอน ส่งเสียงดังรบกวน และสุนัขตัวอื่นๆ ก็จะพากันเห่าหอน ห้องน้ำของทางตลาดก็อยู่ในจุดที่เปลี่ยว ไม่สะอาด เวลาจะไปใช้ห้องน้ำต้องคอยมองดู กลัวสุนัขจะวิ่งมากัด
ขอบคุณเจ้าหน้าที่ค่ะ ทำงานรวดเร็ว ลงพื้นที่จริง ไม่นิ่งเฉยต่อคำร้องเรียนของประชาชน ❤️